Ma sain täna midagi. Fransen Hostas saatis koos parimate tervitustega  järgmise aasta müüginimekirja. Postiga. Tean küll, et see on üks äripsühholoogia trikkidest, aga ikkagi oli see saadetis väga meeldiv. Kui palju firmad siis vaevuvad seda lihtsat liigutust tegema, eriti kui tellijaid ei loeta vaid kümnetega. Ja ma polnud isegi tellija mitte, ainult üks neist.    Noh, need hostad kripeldavad mul ju küll, aga kuhukohta ma selle uue peenra siis peaksin tegema. Vana pole enam mitte kuhugi poole laiendada. Või siiski? Just laiendada, mitte pikendada? A siis peaksin ma  hakkama neid vanemaid veidi ümber tõstma, eespool on ju madalamad.    Lubasin endale, et sel, hmm, s.t järgmisel aastal ma hostasid ei telli. Isegi e-kataloogi ei vaata. Aaaaga need uued sordid.......mmm! Hinnad on kah, jah! Aga ega siis neid sadadega pea tellima. Ei tea kohe..... Siberlastele on küll loodud igavene lahmakas, aga sinna hostasid istutada ei saa.  Aga meeldivad nad mulle jubedalt:)